KBANK เปิดรับจองซื้อ “OR” ขั้นต่ำ 300 หุ้น ผ่าน 2 ช่องทาง 24 ม.ค.-2 ก.พ.64
KBANK เปิดรับจองซื้อ “OR” ขั้นต่ำ 300 หุ้น ผ่าน 2 ช่องทาง 24 ม.ค.-2 ก.พ.64
21 ม.ค. 2564

ธนาคารกสิกรไทย จำกัด (มหาชน) หรือ KBANK เปิดรับจองซื้อหุ้นสามัญเพิ่มทุน บริษัท ปตท.น้ำมันและการค้าปลีก จำกัด (มหาชน) หรือ OR หรือ โออาร์ เป็นครั้งแรก สำหรับนักลงทุนทั่วไป ตั้งแต่วันอาทิตย์ที่ 24 มกราคม 2564 เวลา 09.00 น. ถึงวันอังคารที่ 2 กุมภาพันธ์ 2564 เวลา 12.00 น. โดยลูกค้าสามารถจองซื้อขั้นต่ำจำนวน 300 หุ้นและเพิ่มจำนวนครั้งละ 100 หุ้น ในราคา IPO หุ้นละ 18 บาท  ผ่าน 2 ช่องทางของธนาคารฯ ได้แก่
1.จองผ่านเว็บไซต์ www.kasikornbank.com/kmyinvest  เพียงเป็นลูกค้าของธนาคารกสิกรไทย และชำระเงินผ่าน K PLUS หรือเลือกชำระผ่าน Mobile Banking ของธนาคารต่าง ๆ สามารถทำรายการได้ตลอด 24 ชั่วโมง หรือหากลูกค้าสนใจจองซื้อหุ้นโออาร์แต่ยังไม่มีบัญชีของธนาคาร และยังไม่มีแอพ K PLUS สามารถเปิดบัญชี e-Savings ได้ที่ https://www.kasikornbank.com/kplus และยืนยันตัวตนที่จุด K-CHECK ID ที่สาขาของธนาคารห้างสรรพสินค้า Big C และที่ทำการไปรษณีย์ไทย ก็สามารถทำการจองซื้อหุ้นโออาร์ได้เช่นกัน
2.จองผ่านช่องทางสาขา ลูกค้าสามารถเลือกรับบริการ โดยจองคิวเข้าสาขาได้ตามวันเวลาทำการของสาขา ที่เว็บไซต์ https://www.kasikornbank.com/th/branch-register/Pages/index.aspx  เพื่ออำนวยความสะดวกให้กับลูกค้าไม่ต้องรอมาคิวที่สาขาเป็นเวลานาน หรือสามารถเข้ามาจองซื้อหุ้นที่สาขาของธนาคารในวันและเวลาทำการ โดยเตรียมนำเอกสาร เช่น สำเนาบัตรประชาชน และหน้าสมุดบัญชี มาด้วย  ทั้งนี้ขอความร่วมมือลูกค้าปฎิบัติตามมาตรการ Social Distancing อย่างเคร่งครัด
นอกจากสาขาในห้างที่เปิดทำการแล้ว สำหรับวันที่ 24 ,30 และ 31 มกราคม 2564 ตั้งแต่ในเวลา 08.30-15.30 น. ลูกค้าสามารถเข้ารับบริการจองซื้อหุ้นได้ที่ธนาคารกสิกรไทย สาขาสำนักพหลโยธิน และสาขาสำนักสีลม ผู้สนใจสามารถสอบถามรายละเอียดหรือข้อมูลเพิ่มเติมได้ที่ K-Contact Center 02-8888888 กด 819
ทั้งนี้  ธนาคารขอแนะนำสำหรับผู้ที่ต้องการจองซื้อหุ้นดังกล่าว แนะนำให้ทำรายการในช่วงระหว่างวันที่ 26-28 มกราคม 2564 เพื่อหลีกเลี่ยงความหนาแน่นในช่วงแรกและช่วงท้ายของระยะเวลาการจองซื้อ
สำหรับการจัดสรรหุ้นดังกล่าว จะใช้วิธี Small Lot First เป็นการจัดสรรหุ้นให้แก่นักลงทุนทุกคนอย่างทั่วถึงที่สุด มาก่อนมาหลังมีสิทธิ์ได้รับจัดสรรเท่ากัน โดยชื่อผู้จอง ผู้ชำระเงิน และผู้รับหุ้นต้องเป็นคนเดียวกัน และประกาศผลการจัดสรรภายในวันที่ 6 กุมภาพันธ์ 2564